**Către toate unitățile de învățământ din județul Bacău**

În atenția directorilor unităților de învățământ, a responsabililor cu formarea continuă și a cadrelor didactice înscrise pentru **gradul didactic II-2020**

În conformitate cu prevederile Metodologiei privind formarea continuă a personalului din învăţământul preuniversitar- OMECS nr. 5561/2011, în perioada **9-12 iunie 2020** **(intervalul orar: 9.00-14.00)** se vor completa **doar dosarele candidaților înscriși la gradul didactic II-seria 2020** cu următoarele documente:

a. **raportul scris al inspecției curente 2**, copie autentificată prin ștampila și semnătura conducătorului unității școlare în care s-a efectuat inspecția;

b. **raportul scris al inspecției speciale (dacă este efectuată)**, copie autentificată prin ștampila și semnătura conducătorului unității școlare în care s-a efectuat inspecția;

c. **adeverință care să ateste vechimea la catedră** de la obținerea definitivatului și până la data finalizării examenului de grad didactic II-31.08.2020;

d. **adeverință din care să ateste calificativele** obținute în ultimii doi ani școlari și calificativul parțial pentru anul școlar în curs(2017-2018, 2018- 2019, 2019-2020 – parțial ) ;

Notă:

1. Conducerea unităţii de învăţământ răspunde de corectitudinea datelor transmise și de legalitatea actelor predate
2. Utilizați modelele de adeverințe atașate adresei
3. Atenție la adeverintele de vechime pentru cadrele didactice cu amânări
4. **Fiecare unitate școlară va aduce un singur dosar cu documentele tuturor candidaților**

**Inspector şcolar dezvoltarea resursei umane, Prof. Ana-Nicoleta Gargaun**